CELEX: 62019CB0075
Language: el
Date: 2019-11-06 00:00:00
Title: Υπόθεση C-75/19: Διάταξη του Δικαστηρίου (ένατο τμήμα) της 6ης Νοεμβρίου 2019 [αίτηση του Tribunalul Specializat Mureş (Ρουμανία) για την έκδοση προδικαστικής αποφάσεως] — MF κατά BNP Paribas Personal Finance SA Paris Sucursala Bucureşti, Secapital Sàrl (Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Οδηγία 93/13/ΕΟΚ – Συμβάσεις που συνάπτονται με καταναλωτές – Καταναλωτική πίστη – Διαδικασία αναγκαστικής εκτέλεσης – Προθεσμία δεκαπέντε ημερών από την κοινοποίηση της διαδικασίας αναγκαστικής εκτέλεσης για την προβολή του καταχρηστικού χαρακτήρα ρήτρας)

11.5.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 161/13
            
         
      Διάταξη του Δικαστηρίου (ένατο τμήμα) της 6ης Νοεμβρίου 2019 [αίτηση του Tribunalul Specializat Mureş (Ρουμανία) για την έκδοση προδικαστικής αποφάσεως] — MF κατά BNP Paribas Personal Finance SA Paris Sucursala Bucureşti, Secapital Sàrl
      (Υπόθεση C-75/19) (1)
      
      (Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Οδηγία 93/13/ΕΟΚ - Συμβάσεις που συνάπτονται με καταναλωτές - Καταναλωτική πίστη - Διαδικασία αναγκαστικής εκτέλεσης - Προθεσμία δεκαπέντε ημερών από την κοινοποίηση της διαδικασίας αναγκαστικής εκτέλεσης για την προβολή του καταχρηστικού χαρακτήρα ρήτρας)
      (2020/C 161/18)
      Γλώσσα διαδικασίας: η ρουμανική
      
         Αιτούν δικαστήριο
      
      Tribunalul Specializat Mureş
      
         Διάδικοι στην υπόθεση της κύριας δίκης
      
      MF
      
         κατά
      
      BNP Paribas Personal Finance SA Paris Sucursala Bucureşti, Secapital Sàrl
      
         Διατακτικό
      
      Η οδηγία 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές, έχει την έννοια ότι αντιτίθεται σε εθνική ρύθμιση δυνάμει της οποίας ο καταναλωτής που συνήψε σύμβαση δανείου με πιστωτικό ίδρυμα και κατά του οποίου το εν λόγω πιστωτικό ίδρυμα κίνησε διαδικασία αναγκαστικής εκτέλεσης δεν έχει δικαίωμα, μετά την παρέλευση δεκαπέντε ημερών από την κοινοποίηση των πρώτων πράξεων της διαδικασίας αυτής, να προβάλει την ύπαρξη καταχρηστικών ρητρών προκειμένου να ανακόψει την εν λόγω διαδικασία, τούτο δε ακόμη και αν ο εν λόγω καταναλωτής έχει δικαίωμα να ασκήσει, κατ’ εφαρμογή του εθνικού δικαίου, ένδικη αγωγή για τη διαπίστωση υπάρξεως καταχρηστικών ρητρών, η άσκηση της οποίας δεν υπόκειται σε καμία προθεσμία, το αποτέλεσμά της όμως δεν ασκεί επιρροή στη διαδικασία αναγκαστικής εκτέλεσης, η οποία μπορεί να επιβληθεί στον καταναλωτή πριν από το πέρας της αγωγής για τη διαπίστωση της ύπαρξης καταχρηστικών ρητρών.
      
         (1)  EE C 164 της 13.5.2019.